پاکستان باش وزیری شاهد خاقان عباسی نینگ بیر هفته کیین افغانستان پایتختی کابل گه تشریف بویوره دیگن لیگی معلوم قیلیندی.
افغانستان اجرائیه ریاستی سوزلاوچیسی اورینباسری جاوید فیصل, عباسی نینگ اپریل آیی نینگ 6 نچی کونیده پایتخت کابل گه تشریف بویوره دیگن لیگی نی بیلدیردی.
فیصل, عباسی نینگ اوشبو سفری دایره سیده بولیب اوته دیگن اوچره شوو لر جریانیده اساساً تینچلیک پروسه سی اوچون ایککی اولکه اورته سیده گی ایشانچ نینگ آرتیریلیشی توغریسیده بحث ایتیله دیگن لیگی نی معلوم قیلدی.
عینی دمده اوشبو سفر دایره سیده کابل رهبریتی نینگ پاکستاندن تروریزم گه قرشی کوره ش بوییچه بیرگن وعده لری گه وفا قیلیشی نی طلب ایتیشی کوتیلماقده.
افغانستان جمهوررئیسی محمد اشرف غنی بیر آی آلدین پاکستان باش وزیری شاهد خاقان عباسی نی دعوت ایتگن ایدی.
حادثه پایتخت تاشکینت ده یوزبیرگن
